recursal/SuperWikiNEXT-32B huggingface dataset:
**Samsung Galaxy S8** (SM — G950F / SM — G955F), սմարթֆոն ութերորդ սերնդի Galaxy S, թողարկել է Samsung Electronics ընկերությունը 2017 թվականի մարտի 29-ին Նյու Յորքում, Galaxy Unpacked 2017-ում։

Մոդելը տարբերվում է էկրանի չափսերով, հետ վերադարձի կոճակի բացակայությամբ, որը փոխարինել են ինչպես ընկերությունն է անվանում «անտեսանելի կաճակով» (այն գտնվում է ապակու տակ և փոխանցում է թրթռոցի զգացողություն, ինչպես iPhone 7) աչքերի սկաներով, դեմքի հայտնաբերիչ տեխնոլոգիայով, մատնահետքերի սկաներով, որը գտնվում է սմարթֆոնի հետևի մասում, տեսախցիկի կողքին նաև փոշուց և խոնավությունից պաշտպանվելու հատկությամբ, IP68 տեխնոլոգիայով, փորձնականորեն սմարթֆոնը կարող է 30 րոպե գտնվել 1.5 մետր խորությունում։ Ինչպես նաև ունի անլար լիցքավորման հնարավորություն։ Պրոֆեսիոնալ հայելային տեսախցիկներով Dual Pixel 12 մեգապիքսել OIS (F1.7) + 8 մեգապիքսել (F1.7) և 3D — ապակիով, որը կորացված է երկու կողմից (առջևից և հետևից)։ Այն նաև հագեցած է նոր ձայնային խելացի օգնականով Bixby։

Տեխնիկական տվյալներ
-------------------

### Սարքավորման դրույթը

Սմարթֆոնը ունի 64-բիթանոց ութ միջուկանի Exynos 8895V (եվրոպական տարբերակը)։ Հյուսիսային Ամերիկայի համար նախատեսված տարբերակում օգտագործվում է Qualcomm Snapdragon 835 պրոցեսորով։ Որպես գրաֆիկական պրոցեսոր տեղադրված է Mali-G71 MP20 (եվրոպական տարբերակում) և Adreno 540 (Հյուսիսային Ամերիկայի համար նախատեսված տարբերակում)։ Օպերատիվ հիշողությունը կազմում է 4 ԳԲ (LPDDR4), ներքին հիշողությունը՝ 64 ԳԲ (UFS 2.1)։ Կա նաև microSD-քարտի աջակցություն մինչև 256 ԳԲ։ Ինչպես նաև ունի ունիվերսալ դաշտ նախատեսված SIM+SIM կամ SIM+microSD (ինչպես նախորդ մոդելում էր)։ Անլար կապ. 802.11 a/b/g/n/ac 2.4G+5 GHz, VHT80 MU-MIMO,Bluetooth®v5.0 (LE մինչև 2Mbps),ANT+,USB Type C,NFC, GPS,GLONASS,Beidou։ Մարտկոցի հզորությունը Galaxy S8 կազմում է 3000 միլիամպեր, Galaxy S8+ — 3500 միլիամպեր։ Երկու մոդելներն էլ ունեն անլար լիցքավորման հնարավորություն։ Հետևի տեսախցիկը 12 մեգապիքսելանոց է ֆազային ավտոֆոկուսով Dual Pixel տեխնոլոգիայով և օպտիկական կայունացմամբ։ Առջևի տեսախցիկը 8 մեգապիքսելանոց է։ Սմարթֆոնի չափսերն են 148,9 х 68,1 х 8 մմ-Galaxy S8, 159,5 х 73,4 х 8,1 մմ-Galaxy S8 Plus։ Քաշը 152 գ - Galaxy S8, 173 գ- Galaxy S8 Plus։

Սմարթֆոնի էկրանում օգտագործվում է Super AMOLED տեխնոլոգիան, 1440x2960 մեգապիքսելանոց բանաձևով, հարաբերական առումով 18,5։

Ծրագրային դրույթը
-----------------

Օպերացիոն համակարգը Android 7.0 Nougat, Grade UX ինտերֆեյսով։

Ծանոթագրություններ
------------------

1. ↑  rozetka.com.ua (2017 թ․ մարտի 29). "Флагманы Samsung Galaxy S8 и S8 Plus представлены официально". *Rozetka*. Արխիվացված է the original 2017 թ․ ապրիլի 4-ին. Retrieved 2017 թ․ ապրիլի 3. `{{cite news}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

|  |  |
| --- | --- |
|  | Category:Samsung Galaxy S8 Վիքիպահեստում |

* Պաշտոնական կայք
* Գալաքսի S8֊ը րեդիթում
**SATA Air Açores** Պորտուգալիայի ավիաընկերություններց է, որի գրասենյակը գտնվում է Պոնտա Դելգադայում (Ազորյան կղզիներ)։ Ավիաընկերությունը իրականացնում է ուղևորափոխադրումներ, բեռնափոխադրումներ Ազորյան կղզիների օդանավակայաններում։ Ավիաընկերությունը հիմնադրվել է 1941 թվականին։

Պատմություն
-----------

Ավիաընկերությունը հիմնադրվել է 1941 թվականի օգոստոսի 21-ին։ Առաջին չվերթը իրականացվել է 1947 թվականին, ինքնաթիռը վայէջք է կատարել Սանտա Մարիա օդանավակայանում, Beechcraft ինքնաթիռով։ 1969 թվականին Նորդել օդանավակայանը դարձավ բազայական օդանավակայան, նույն տարի ավիաընկերությանը անվանեցին *SATA Air Açores*։

Չվերթը
------

2014 թվականի հունվարի 17-ին ավիաընկերության չվերթը բաղկացած էր հետևյալ օդնավաերից՝


**Ավիաընկերության չվերթը *SATA Air Açores***| **Օդանավի տեսակը** | **Գումարը** | **Ուղղությունը** | **Նշումներ** |
| BAe ATP | 1 | Տարածաշրջանային ցանց | Շահագործվել է 2010 թվականից |
| Bombardier Dash 8 Q200 | 2 | Տարածաշրջանային ցանց | Նախկին ավիաընկերությյան ինքնաթիռ Horizon Air |
| Bombardier Dash 8 Q400 | 4 | Տարածաշրջանային ցանց |  |
| Airbus A320 | 4 | Միջազգային չվերթներ |  |
| Airbus A310 | 4 | Միջազգային չվերթներ |  |

Ծանոթագրություններ
------------------

1. ↑  "SATA Air Açores Fleet". Արխիվացված է the original 2010 թ․ դեկտեմբերի 13-ին. Retrieved 2015 թ․ մայիսի 11.

Արտաքին հղումներ
----------------

* Ավիաընկերության պաշտոնական կայք
Բուի լուսանկարների տարբերակումներից մեկը
**O RLY?** (հապավում *oh, really? բառերից,*անգլ. թարգմանաբար՝ «մի՞թե» կամ «իրո՞ք»), հայտնի համացանցային մեմ, որն առաջացել է 2001 թվականին անգլալեզու համացանցում։ Բնօրինակում պատկերված է սպիտակ բուի գլուխ, որի ներքևում Kabel Black տառատեսակով գրված է «O RLY?»։ Ի սկզբանե տարածվել է ճապոնական Futaba channel կոնտենտ մատակարարի 4chan անգլախոս իմիջբորդում (ֆորումում)։

Պատմություն
-----------

2001 թվականի փետրվարի 17-ին լուսանկարիչ Ջոն Ուայթը (John White) բնօրինակ լուսանկարը տեղադրել է կենդանիներին նվիրված Usenet համաժողովում։ Շուտով 4chan-ի մասնակիցները այն գտել և մշակել են ֆոտոշոփով, ռուսալեզու ավանդույթի համաձայն`«ֆոտոժաբա (фотожабе)», ինչից հետո O RLY? տարբերակը սկսել է հաճախ օգտագործվել խոսակցություններում և տեղափոխվել այլ կայքեր։ Հորինել են նաև շարունակություն՝ NO WAI!!! («No way», «երբեք», «չի կարող լինել») և YA RLY («Yeah, really», «այո, անկեղծ»)։

Այդ նմուշների օգտագործմամբ երկխոսությունները բազմաթիվ էին, պատկերը, կարգախոսները և հայեցակարգը լայնորեն օգտագործվում էին տարբեր փոփոխություններ ստեղծելու համար, ինչը համացանցային մեմերին բնորոշ հատկանիշ է։ Ժամանակակից երիտասարդության որոշ խմբերի երկխոսությունները հաճախ բաղկացած են լինում նմանատիպ «անիմաստ» բացականչություններից և որոշ գաղափարների կրեատիվ վերամշակումներից։ Համացանցային մեմերն ակտիվորեն օգտագործվում են երիտասարդների, ինչպես նաև նմանակողների կողմից։

2006 թվականին Ռունետում տարածվել է «Преве́д!»-ը, և դիտորդներն անմիջապես այն համեմատել են O RLY?-ի հետ, որից հետո այս մեմը սկսել է երբեմն օգտագործվել նաև ռուսալեզու միջավայրում։ Ընդ որում, օգտագործվել է նաև «թարգմանությունը» (NO WAI! - Ոչ մի կերպ!) և «ընթերցումը» (Օ-ՌԼԻ?)։

Պատկերասրահ
-----------

|  |  |  |
| --- | --- | --- |
| 
```
 ___
{o,o}
|)__)
-"-"-
O RLY?
```
 | 
```
 ___ 
{o.o}
|)_(|
-"-"-
YA RLY
```
 | 
```
  ___
 {ô,ô}
 (__(|
 -"-"-
NO WAI!
```
 |
|

Ծանոթագրություններ
------------------

1. ↑  *Neils Clark, P. Shavaun Scott* Game Addiction: The Experience and the Effects. — McFarland, 2009-06-08. — 212 с. — ISBN 978-0-7864-5349-8
2. ↑  *Tony Thorne* Dictionary of Contemporary Slang. — A&C Black, 2009-01-01. — 513 с. — ISBN 978-1-4081-0220-6
3. ↑  "Sophos discovers hooting virus - Security - www.crn.com.au". *web.archive.org*. 2006 թ․ հուլիսի 8. Արխիվացված է the original 2006 թ․ հուլիսի 8-ին. Retrieved 2020 թ․ հուլիսի 20.
4. ↑  Rohling, Simon (2007 թ․ նոյեմբերի 2). ""HALP! Therez LOLCats Evrywhare!"". *Telepolis* (in German). Heise. Retrieved 2010 թ․ մարտի 7.`{{cite news}}`: CS1 սպաս․ չճանաչված լեզու (link)
5. ↑  "O RLY? Thank Photoshop For Internet's Goofy Memes". *www.internetnews.com*. Արխիվացված է the original 2018 թ․ հունիսի 14-ին. Retrieved 2020 թ․ հուլիսի 20.

Արտաքին հղումներ
----------------

* Մեմի մասին Know Your Meme կայքում
**Քույր քաղաքների ծառուղի** (ռուս.՝ Аллея Городов-Побратимов), ծառուղի Ռուսաստանի Կարելիայի Հանրապետության Պետրոզավոդսկ քաղաքի կենտրոնում։ Սկսվում է Կիրովի հրապարակում և հասնում մինչև Լոսոսինկա գետ` Կոմսոմոլսկի պուրակի և Կույբիշևի փողոցի միջև։

Ծառուղին ներառվել է Պետրոզավոդսկ քաղաքի հասցեների ցուցակում։

Պատմություն
-----------

Մինչև 1958 թվականը այս վայրում գտնվում էր կամուրջ, որը սկսվում էր «Պրավդայի» փողոցից։

* 18-րդ դարի երկրորդ կես՝ Մեծ կամուրջ
* 1859 թվականի հունիսի 19՝ Տրոֆիմովսկի կամուրջ
* 19-րդ դարի երկրորդ կես՝ Ավրամովսկի կամուրջ
* 1918 թվականի հոկտեմբերի 23՝ Խորհրդային կամուրջ
* 2008 թվականի հունիսի 19՝ Քույր քաղաքների ծառուղի

Պետրոզավոդսկը զարգացնում է երկկողմ հարաբերությունները մյուս երկրների, հիմնականում՝ Հյուսիսային Եվրոպայի քաղաքների հետ, 1960-ական թվականներից։ Պետրոզավոդսկի առաջին քույր քաղաքը 1965 թվականին դարձել է ֆիննական Վարկաուսը։ Դրանից հետո 1973 թվականին քույր քաղաք են դարձել ֆրանսիական Լա Ռոշելը և շվեդական Ումեոն, որի հետ բարեկամական հարաբերությունների պայմանագիրը ստորագրվել է 1973 թվականին։

Նոյբրանդենբուրգը առաջին գերմանական քաղաքն է, որը դարձել է Կարելիայի մայրաքաղաքի քույր քաղաքը։ Դա տեղի է ունեցել 1986 թվականին։ Իսկ հաջորդ տարի Պետրոզավոդսկը բարեկամացել է այլ մայր ցամաքի քաղաքի՝ Ամերիկայի Միացյալ Նահանգների Մինեսոտա նահանգի մայրաքաղաք Դուլութի հետ։ 1980-1990-ական թվականներին Պետրովավոդսկի քույր քաղաքներ են դարձել Թյուբինգենը (Գերմանիա), Մու ի Ռանան (Նորվեգիա), Յոենսուուն (Ֆինլանդիա), Ալիտուսը (Լիտվա), Էջմիածինը (Հայաստան), Բրեստը (Բելառուս), Նիկոլաևը (Ուկրաինա), Պորտոմաջորեն (Իտալիա), Օհարան (Ճապոնիա)։

Քույր քաղաքների հուշանշանը
Քույր քաղաքների միջև համագործակցությունը հաստատված է տարբեր ուղղություններով՝ տնտեսություն, կրթություն, մշակույթ, սպորտ։ Քույր քաղաքների մասին Պետրոզավոդսկում, բացի այս ծառուղուց, հիշեցնում են նրա փողոցների և առափերի անվանումները, քանդակները առափնյա փողոցում, ինչպես նաև Լենինի պողոտում Կարելիայի Հանրապետության կառավարության շենքի դիմաց գտնվող որոշ քույր քաղաքների նկարներով պատկերասրահը։

Հուշարձաններ
------------

Ծառուղում գտնվում է երեք հուշարձան` «Բարեկամության ծառ», Քույր քաղաքների հուշանշան և Խոնարհ խաչ` ի հիշատակ Սոբորնայա հրապարակի կորսված տաճարների։

Ծանոթագրություններ
------------------

1. 1 2 3 4  "Аллея городов-побратимов с «Деревом Дружбы»". Retrieved 2018 Դեկտեմբեր 20.
2. 1 2 3  "Достопримечательности Петрозаводска: Аллея Городов-Побратимов". Արխիվացված է the original 2018 թ․ դեկտեմբերի 31-ին. Retrieved 2018 Դեկտեմբեր 20.
3. ↑  Էջմիածնի համայնքապետարանի պաշտոնական կայք
Սպիտակ Orvieto-ն Օրվիետո քաղաքի տաճարի ֆոնի վրա
**Orvieto** (արտասանվում է *Օրվիետո* կամ *Օրվետո*), իտալական սպիտակ գինի, որն արտադրվում է Ումբրիա և Լացիո մարզերում՝ հիմնականում Օրվիետո քաղաքի շրջանում։ Արտադրվում է Գրեկետտո և Տրեբբիանո խաղողներից և պատկանում է DOC կատեգորիային։ Երբեմն արտադրվում է խաղողի կարմիր տեսակներից և այդ տեսքով հայտնի է որպես Rosso Orvietano, որը նույնպես պատկանում է DOC կատեգորիային։ Orvieto-ն արտադրվել է դեռևս միջնադարում, երբ հայտնի է եղել որպես քաղցր գինի՝ ոսկեգույն երանգով։ Հիմա Orvieto-ն համարվում է չոր գինի, չնայած գոյություն ունի նաև կիսաքաղցր տարբերակը (Orvieto Abboccato) և հազվադեպ հանդիպում է նաև քաղցր գինու տեսքով։  

Ներկայումս մեկ տարում վաճառվում է այս գինու մոտ 20 միլիոն շիշ։ 3000 հա գրանցված խաղողի այգիները մեկ տարում տալիս են գրեթե 150 000 հլ խաղող։

Խաղող
-----

Orvieto գինու արտադրության մեջ օգտագործվում է Գրեկետտո (Grechetto) սպիտակ խաղողը, որն ունի հունական ծագում և տարածված է հիմնականում Ումբրիայում։ 2003 թվականի նոր կանոնների համաձայն՝ Orvieto-ն պետք է պարունակի խաղողների հետևյալ չափաբաժինները․

* Գրեկետտո՝ նվազագույնը՝ 40 %
* Տրեբբիանո (կամ դրա կլոն Պրոկանիկո)՝ նվազագույնը՝ 20 %, առավելագույնը՝ 40 %
* Այլ տեսակներ՝ 40 %-ից ոչ ավելի

Տարատեսակներ
------------

Orvieto գինու տարբերակներից մեկը *Orvieto Classico Campogrande*-ն է․ սպիտակ չոր գինի տեղական Orvieto DOC Classico կատեգորիայից։ Այն արտադրվում է Castella della Salla ումբրիական տնտեսությունում, որը պատկանում է Անտինորիի ընտանիքին։ Գինու առաջին արտադրումը եղել է 1932 թվականին, ինչպես «Orvieto DOC Classico», իսկ 1988 թվականին անվանն ավելացել է «Campogrande»։ Պրոկանիկո (Տրեբբիանո) խաղողի տեսակից արտադրությունը 60 % է, Գրեկետտոյից՝ 20 %, Վերդելոյից՝ 15 %, Դրուպեջիոյից՝ 2,5 %, Մալվազիայից՝ 2,5 %։ Թնդությունը տատանվում է 11,5 %-ից մինչև 12 %։

Ծանոթագրություններ
------------------

1. ↑  "Orvieto". Արխիվացված է the original 2013 թ․ սեպտեմբերի 22-ին. Retrieved 2019 թ․ նոյեմբերի 21.
2. ↑  "Orvieto Classico Campogrande / 1997 | Marchesi Antinori". Արխիվացված է the original 2013 թ․ հունվարի 8-ին. Retrieved 2012 թ․ դեկտեմբերի 30.
3. ↑  "Bloody history gives way to crisp white 2009 Campogrande Orvieto Classico | NJ.com". Արխիվացված է the original 2013 թ․ հունվարի 8-ին. Retrieved 2012 թ․ դեկտեմբերի 30.
4. ↑  "ABC Wine Ratings and Reviews: Campogrande Orvieto Classico 2010". Արխիվացված է the original 2013 թ․ հունվարի 8-ին. Retrieved 2012 թ․ դեկտեմբերի 30.

Արտաքին հղումներ
----------------

* Orvieto Wine
* Orvieto Doc: Իտալական արևը շշում Archived 2011-07-05 at the Wayback Machine.
**Քարվանսարա** (ռուս.՝ Гостиный двор), պատմական շենք Սանկտ Պետերբուրգի Պուշկինի շրջանի Պուշկին քաղաքում։ Կառուցվել է 1863-1866 թվականներին։ Դաշնային նշանակության մշակութային ժառանգության օբյեկտ է։ Գտնվում է Մոսկովսկայա փողոցի թիվ 25 հասցեում, հարավային կողմից եզրափակվում է Տաճարի հրապարակով։

Պատմություն
-----------

Ցարսկոյե Սելոյում գտնվող քարվանսարան հիմնադրվել է 1818 թվականին, երբ Յակով Զախարժևսկու հրամանով Զնամենսկայա եկեղեցու կրպակները տեղափոխվել են ներկայիս վայր, իսկ Սոֆիայի պատմական շրջանից տեղափոխվել է Կոնստանտինովյան տոնավաճառը։ Ցարսկոյե Սելոյի նախագծով Վիլյամ Գեստին Լեոնտևսկայայի փողոցից մինչև Օրանժերեյնայա փողոց տրվել է մեծ հողատարածք։ Քարվանսարայի միահարակ փայտե շենքերը 1825 թվականին կառուցել է Վասիլի Ստասովը, նախագծմանը մասնակցել է Վիլյամ Գեստեն։ 1843-1844 թվականներին համալիրի բակում կառուցվել են մսի խանութաշարքերը (ճարտարապետ՝ Նիկոլայ Նիկիտին)։ 1862 թվականին փայտե համալիրի մեծ մասը հրդեհից ոչնչացվել է։ Սկզբում առաջարկվել է վերականգնել միայն այրված մասը, նախագիծը պատրաստել է Ալեքսանդր Վիդովը։ Այնուամենայնիվ, որոշվել է վերակառուցել քարե շենքը, որը հանձնարարվել է Նիկոլայ Նիկիտինին։ Շենքը բացվել է 1866 թվականին։ 1898 թվականին ճարտարապետ Աեքսանդր Բախի նախագծով հիմքի ամրությունը բարձրացնելու և դեֆորմացիան կանխելու համար կառուցվել է քարե տեռաս։ 1911-1912 թվականներին Ալեքսանդր Բախը բակում կառուցել է բետոնե սառցարանային պահեստ։ Ներկայումս քարվանսարայի համալիրը շարունակում է օգտագործվել առևտրի համար, իսկ Ցարսկոյե Սելոյի շուկան գտնվում է բակի կողմում։

Ճարտարապետություն
-----------------

Համալիրի մեկհարկանի գլխավոր շենքի բոլոր ճակատները շրջապատված են կամարավոր պատկերասրահով։ Շենքի կենտրոնական մասում, Տաճարի հրապարակի առանցքի անկյունում, կա անցման կամար-պորտալ։ Տարբեր ճակատներում պատկերասրահների կամարները տարբեր են։ Շենքի անկյունները և անցման կամարները զարդարում են կիսավերնահարկով և տոսկանյան օրդերի զույգ սյուների օղակներով տաղավարները։ Շենքի դեկորը բարդ է՝ մոտեցնելով բարոկկո ոճին։ Տանիքի տակ տեղավորված են բազմաթիվ ձեղնահարկային պատուհաններ։ Մսի խանութաշարքերն ունեն կիսաշրջանաձև տեսք, ստեղծվել են ուշ կլասիցիզմի ոճով։

Ծանոթագրություններ
------------------

1. ↑  "Гостиный двор". *КГИОП Санкт-Петербурга*. Արխիվացված է the original 2018 թ․ հուլիսի 15-ին. Retrieved 2018 թ․ հուլիսի 8.
2. ↑  Постановление Правительства РФ № 527 от 10.07.2001
3. 1 2 3  "Московская 25. Гостиный двор". *Энциклопедия Царского Села*. Արխիվացված է the original 2018 թ․ հուլիսի 8-ին. Retrieved 2018 թ․ հուլիսի 7.
4. 1 2 3  "Царскосельский Гостиный двор". *citywalls.ru*. Retrieved 2018 թ․ հուլիսի 7.

Գրականություն
-------------

* Семенова Г. В. Царское Село: знакомое и незнакомое. — М.: Центрполиграф, 2009. — С. 356—360. — 638 с. — ISBN 978-5-9524-4249-8.

Արտաքին հղումներ
----------------

* "Московская 25. Гостиный двор". *Энциклопедия Царского Села*. Արխիվացված է the original 2018 թ․ հուլիսի 8-ին. Retrieved 2018 թ․ հուլիսի 7.
* "Царскосельский Гостиный двор". *citywalls.ru*. Retrieved 2018 թ․ հուլիսի 7.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Քարվանսարա (Պուշկին)** կատեգորիայում։ |
**Sitting on Top of the World** (նաև արտաբերվում է որպես **Sittin' on Top of the World)**, ֆոլկ բլյուզային երգ, որը գրվել է Ուոլտեր Վինսոնի և Լոնի Չեթմոնի կողմից, որոնք 1930-ական թվականներին հայտնի քանթրի բյուզային Mississippi Sheiks խմբի հիմնական անդամներն են եղել։
Առաջին անգամ երգը ձայնագրվել է Mississippi Sheiks-ի կողմից 1930 թվականին (Okeh Records լեյբլում)՝ դառնալով խմբի իրական հիթ, իսկ 2008 թվականին երգն ընդգրկվել է Գրեմմիի փառքի սրահում։

1930 թվականի մայիսին Չարլի Փեթոնը ձայնագրել է երգի իր տարբերակը (փոփոխված տեքստով և «Some Summer Day» անունով։ Հաջորդ տարիների ընթացքում երգի քավեր տարբերակներ են ստեղծել մի շարք երգիչներ. դուետ The Two Poor Boys-ը, Դոկ Ուոթսոնը, Բիգ Բիլ Բունզին, Սեմ Քոլինսը, Միլթոն Բրաունը և Բոբ Ուիլսւ։ Bluebird Records-ում Միլթոն Բրաունի տարբերակի ձայնագրությունից հետո երգը դարձել է արևմտյան սվինգային խմբերի երգացանկի հիմնական համարըпесня стала основным номером в репертуаре западных свинговых бэндов:
«Sitting on Top of the World» երգը համարվում է բլյուզային ստանդարտ։ Գոյություն ունեն երգի մի շարք տարբերակներ՝ տարատեսակ ոճերում. ֆոլկ, блюз, քանթրի, բլյուգրաս, ռոք։

Երգի տեքստ
----------

*Mississippi Sheiks*-ի տեքստի բնօրինակ տարբերակ.

Was all the summer, and all the fall  

Just tryin' to find my, little Lenore  

But now she’s gone, I don’t worry  

'Cause I’m sitting on top of the world  

  

Was in the spring, one summer day  

Just when she left me, she’s gone to stay  

But now she’s gone, I don’t worry  

I’m sitting on top of the world  

  

Then you come here runnin'  

Holdin' up your hand  

Can get me a woman  

Quick as you can get a man  

But now she’s gone, I don’t worry  

I’m sitting on top of the world  

  

It have been days  

I didn’t know your name  

Why should I worry and prayer in vain?  

But now she’s gone, I don’t worry  

I’m sitting on top of the world  

  

Goin' to the station, down in the yard  

Gon' get me a freight train  

Worked some, got hard  

But now she’s gone, I don’t worry  

I’m sitting on top of the world  

  

The lonesome days, they have gone by  

Why should you beg me and say goodbye?  

But now she’s gone, I don’t worry  

I’m sitting on top of the world

Ծանոթագրություններ
------------------

1. ↑  "2008 Grammy Hall of Fame List" (PDF). Արխիվացված է the original (PDF) 2009 թ․ հունիսի 12-ին. Retrieved 2016 թ․ մայիսի 10.
2. ↑  "'Some Summer Day – Version 2'". *The Bluegrass Messengers web-site*. Արխիվացված է the original 2007 թ․ սեպտեմբերի 27-ին. Retrieved 2016 թ․ մայիսի 10.
3. ↑  *Cary Ginell* Milton Brown and the Founding of Western Swing. — University of Illinois Press, 1994. — 284 с. — ISBN 0-252-02041-3
**Sonne** (գերմ.՝ Արև), գերմանական Rammstein խմբի իններորդրդ սինգլն է, և առաջինը «Mutter» ալբոմից։ Թողարկվել է 2001 թ. փետրվարի 12-ին։ Ի սկզբանե երգը գրվել էր ուկրաինացի բռնցքամարտիկ Վիտալի Կլիչկոյի համար և պետք է հնչեր մարտերից առաջ։ Երգի նախնական անվանումներն էին «Klitschko» կամ «Der Boxer».

Տեսահոլովակ
-----------

Երգի տեսահոլովակը նկարահանված է «Ճերմակաձյունիկը և յոր թզուկներ» հեքիաթի ազատ մեկնաբանությամբ։ Ճերմակաձյունիկի դերը ստանձնել է ռուս մոդել Յուլիա Ստեպանովան, իսկ խմբի մասնակիցները թզուկների դերերում են, որոնք քրտնաջան աշխատում են հանքերում՝ Ճերմակաձյունիկի համար թմրանյութ (ըստ այլ տարբերակի՝ ոսկե փոշի) ստանալու համար։ Մի օր աղջիկը թմրանյութի չարաշահումից մահանում է, և ողբացած թզուկները դնում են նրա դիակը ապակե դագաղի մեջ։ Այդ դագաղը թզուկները պատրաստվում էին թողնել բլուրի գագաթին, բայց հենց դագաղը դիպչում է հողին՝ կողքին գտնվող ծառից մի խնձոր է ընկնում, ջարդում ապակին, և Ճերմակաձյունիկը վերակենդանանում է։

Կենդանի կատարում
----------------

Առաջին անգամ երգը կատարվել է 2000 թ. ապրիլի 16-ին «Klitschko» աշխատանքային անվանմամբ՝ Բեռլինի «Knaak» ակումբում, որտեղ խումբը պարբերաբար հանդես էր գալիս։ Երգը շատ էր տարբերվում հետագայում Mutter ալբոմում տեղ գտած տարբերակից։ Երգի վերջնական տարբերակը կատարվեց 2001 թ. հունվարին «Big Day Out» փառատոնի ընթացքում։ 2001 թ. մայիսից երգը կատարվում է խմբի բոլոր համերգներին։ Այս երգի կատարմամբ են սկսում Made in Germany 1995-2011 շրջագայության համերգները։

Երգացանկ
--------

| # | Անվանում | Տևողություն |
| --- | --- | --- |
| 1. | «Sonne» (գերմ.՝ Արև) | 4:32 |
| 2. | «Adios» (իսպ.՝ Ցտեսություն) | 3:48 |
| 3. | «Sonne (Clawfinger K.O. Remix)»   | 4:10 |
| 4. | «Sonne (Clawfinger T.K.O. Remix)»   | 5:49 |
| 5. | «Sonne (Instrumental)»   | 4:31 |

Ծանուցումներ
------------

* Տեսահոլովակը YouTube կայքում

1. ↑  Till Lindemann: Interview
2. ↑  "Rammstein Press: Maternity Leave. The number one source for Rammstein". Արխիվացված է the original 2014 թ․ նոյեմբերի 21-ին. Retrieved 2012 թ․ հոկտեմբերի 26. `{{cite web}}`: Unknown parameter `|dead-url=` ignored (`|url-status=` suggested) (help)
**Քաջության և Բուլղարիայի ազգային բանակի օր** կամ **Սուրբ Գևորգի օր** (բուլղար․՝ Ден на храбростта и Българската армия), բուլղարական ազգային պաշտոնական տոն։ Որպես ազգային բանակի տոն՝ նշվում է ամբողջ Բուլղարիայում ամեն տարվա մայիսի 6-ին։

Բուլղարիայի քաջության օրը ունի նաև որոշակի կրոնական բնույթ, քանի որ ըստ բուլղար ուղղափառության գաղափարախոսության՝ քրիստոնեական եկեղեցու սուրբ Սուրբ Գևորգը, որը հանդիսանում է հովիվների հովանավոր անձը։

Պատմություն
-----------

Քաջության օրը նվիրված է դարերի պատմություն ունեցող բուլղարական բանակին, որը պատմական տարբեր ժամանակահատվածներում պայքարել է օսմանյան, բյուզանդական, հունական և այլ ուժերի դեմ։

Բուլղարիայի ազգային բանակը մեծ նվաճումների է հասել հատկապես Երկրորդ համաշխարհային պատերազմի ժամանակահատվածում, երբ զինվորն այս երկրում ճանաչվեց բարձրագույն արժեք։

Բուլղարական բանակի օրը նշվում է արդեն 3 դար։ Առաջին անգամ քաջության օրը Սոֆիայում նշվել է 1880 թվականին՝ հունվարի 9-ին ընդունված № 5 որոշման համաձայն։ Որոշումը ընդունել է Բուլղարիայի թագավոր Ալեքսանդր Բատտենբերգը։

Մի քանի օր առաջ կառավարության № 1 հրամանով Ալեքսանդրը սահմանել էր *«Քաջության համար» շքանշան*, որը շնորհվում էր ռազմի դաշտում գերազանցությամբ աչքի ընկած ռազմական գործիչներին։

1946-ից մինչև 1993 թվականներին այն կոմունիստական կուսակցության կողմից այն արգելվել է տոնել՝ կրոնական բնույթ ունենալու և ոչ համադրելիության պատճառաբանությամբ։ 1993 թվականի հունվարի 27-ին Բուլղարիայի նախարարական խորհրդի որոշմամբ տոնը վերստին սկսվել է նշվել։

Ներկայումս՝ քաջության և բուլղարական բանակի օրը նշվում է ամեն տարվա մայիսի 6-ին։ Այդ օրը հաղթական շքերթներ են այցկացվում ինչպես մայրաքաղաք Սոֆիայում, այնպես էլ Պլովդիվում, Վառնայում և այլ քաղաքներում։

Տես նաև
-------

* Ուսանողի օր (Բուլղարիա)

Ծանոթագրություններ
------------------

1. ↑  "Гергьовден - празникът на българската бойна слава - Glasove.com". *Glasove.com*. Արխիվացված է the original 2017 թ․ մայիսի 10-ին. Retrieved 2016 թ․ նոյեմբերի 9.
**Քաղցրավենիքի աղերս** (անգլ.՝ Trick-or-treating), Հելոուին ավանդույթներից է մի շարք անգլախոս երկներում և Մեքսիկայում։ Երեխաները կոստյումներով (հաճախ կրում են հրեշների հագուստ, բայց պարտադիր չէ) տնից տուն են գնում, որպեսզի քաղցրավենիք խնդրեն՝ կոնֆետներ (կամ որոշ երկրներում՝ գումար), հետևյալ հարցով. «Քաղցրավենիք թե՞ ստորություն» (Trick or treat?): «Ստորություն» (trick) նշանակում է տանտերերին կամ նրանց ունեցվածքին վնաս պատճառելու հումորային սպառնալիք, եթե նրանք երեխաներին քաղցրավենիք չտան։

Հյուսիսային Ամերիկայում քաղցրավենիքի աղերսը դարձել է Հելոուինի սովորական ավանդույթ, համենայն դեպս 1920-ական թվականների վերջից։ Մարդիկ, ովքեր ցանկանում են մասնակցել, սովորաբար իրենց տան ելքը զարդարում են պլաստիկ սարդոստիկով, թղթե կմաղքներով և Ջեքի լուսակալներով։ Որոշ տանտերեր ուղղակի կոնֆետ են դնում սանդղամուտքի վրա, իսկ ոմանք կարող են ակտիվ մասնակցություն ունենալ ավանդույթին, և նույնիսկ խնդրել երեխաներին ինչ-որ բան անել, որպեսզի քաղցրավենիք ստանան։ Վերջին տարիներին այս ավանդույթը տարածվել է ԱՄՆ-ի գրեթե բոլոր շրջաններում։

Տնից տուն գնալը և քաղցրավենիք աղերսելը դարեր շարունակ գոյություն է ունեցել Մեծ Բրիտանիայում և Իռլանդիայում՝ *Souling* անվամբ, երբ երեխաները և աղքատները քաղցրավենիքի փոխարեն հոգեհանգստյան աղոթքներ էին կարդում։

*Guising* անվամբ ավանդույթը, երբ երեխաները զգեստավորվելով գնում էին տնից տուն սնունդ և դրամ աղերսելու, նույնպես նախորդել է ժամանակակից քաղցրավենիքի աղերսմանը, ինչպես նաև նշվել է 1895 թվականին Շոտլանդիայում Հելուոնի ժամանակ, երբ դիմակավորված ու լապտերներով գնում էին տնից տուն, որպեսզի քաղցրավենիք, մրգեր և փող խնդրեն։

Տվյալ ավանդույթը լայն տարածում է գտել Միացյալ Նահանգներում, Կանադայում, Մեծ Բրիտանիայում, Իռլանդիայում, Պուերտո Ռիկոյում, ինչպես նաև հյուսիս-արևմտյան Մեքսիկայում

Այդ երկրում այս փորձը կոչվում է *calaverita* (իսպաներեն՝ «փոքր գանգ»), իսկ «Քաղցևրավենիք թե՞ ստորություն»-ն փոխարեն երեխաները հարցնում են՝ «Կարող ե՞ք ինձ տալ իմ փոքր գանգը», իսկ *calaverita-ը* փոքր գանգ է շաքարից և շոկոլադից։

2005 թվականի հարցումները ցույց են տվել, որ ԱՄՆ-ում մեծահասակաների 80 %-ը պատրաստվում է Հելոունին՝ քաղցրավենքի գնելով, իսկ 93 % երեխաներ մտադրություն են ունենում այցելել հարևանների տուն, քաղցրավենիք ստանալու։

Ծանոթագրություններ
------------------

1. ↑  Roger, Nichola (2002). *Halloween: From Pagan Ritual to Party Night*. Oxford University Press. pp. 28–30. ISBN 0-19-514691-3.
2. ↑  Trick-or-treaters can expect Mom or Dad’s favorites in their bags this year, National Confectioners Association, 2005.
3. ↑  Fun Facts: Halloween, National Confectioners Association, 2004.
4. ↑  "Колядовать и щедровать: как правильно и когда?". Արխիվացված է the original 2018 թ․ ապրիլի 20-ին. Retrieved 2018 թ․ ապրիլի 13.
***Strč prst skrz krk*** (ˈstr̩ʧ ˈpr̩st ˈskr̩s ˈkr̩k (օգնություն • ինֆո)), չեխերեն և սլովակերեն շուտասելուկ, որը թարգմանաբար նշանակում է «մատը խցկել կոկորդի մեջ»։

Շուտասելուկի մեջ բացակայում են ձայնավորները. բոլոր չորս բառերը միավանկ են, յուրաքանչյուր վանկի գագաթը վանկարար *r* ձայնորդն է։ Վանկարար ձայնորդների առկայությունը որոշ սլավոնական լեզուների, մասնավորապես չեխերենի և սլովակերենի, համար բնութագրական երևույթ է։ Ե՛վ չեխերենը, և՛ սլովակերենը ունեն 2 վանկարար ձայնորդ, մյուսը *l*-ն է (գոյություն ունի նաև վանկարար երկշրթնային ռնգային m-ը չեխերեն *sedm* բառում)։ Արդյունքում, երկու լեզուներում էլ կան ձայնավոր չունեցող բազմաթիվ բառեր։ Այդ տեսակի երկար բառերից են օրինակ՝ *scvrnkls*, *čtvrthrst* և *čtvrtsmršť*. վերջին երկուսն արհեստական դիպվածային բառեր են։ Այդպիսով, շուտասելուկն այդ երևույթի արտահայտումն է։

Արտահայտությունը «Տարբերություն» (La Distinction) շվեյցարական թերթի նշանաբանն է։ Չեխիայում վաճառվում են այդ շուտասելուկի գրությամբ շապիկներ։

«Strč prst skrz krk» արտահայտությունը չեխերեն և սլովակերեն ամենահայտնի նախադասություններից է, ներառվում է այդ լեզուները որպես օտար լեզու սովորողների բազմաթիվ քերականական դասագրքերում։ Արտահայտությունն առկա է օրինակ 1852 թվականին ռուսերենով հրատարակված «Չեխերենի քերականություն» գրքում։

Առավել բարդ է ճանաչմամբ երկրորդ, առանց ձայնավորների չեխերեն շուտասելուկը՝ «Prd krt skrz drn, zprv zhlt hrst zrn», որը նշանակում է «Գազ արձակեց խլուրդիկը խոտերի արանքից՝ սկզբում կուլ տալով մի բուռ հատիկ»։

Առանց ձայնավորների չեխերեն այլ շուտասելուկներ
---------------------------------------------

* Strč čtvrtʼ prst skrz hrst
* Мlč, strč čtvrtʼ prst skrz hrst
* Prd krt skrz drn, zprv zhlt hrst zrn
* Smrž pln skvrn zvlhl z mlh
* Chrt pln skvrn zdrhl z Brd.
* Chrt pln skvrn vtrhl skrz trs chrp v čtvrť Krč, prv zhltl čtvrtʼ hrst zrn.
* Chrt pln skvrn zhltl hrst zrn.
* Plch zdrhl skrz drn, prv zhltl hrst zrn, škrt.
* Chrt pln skvrn zhltl hrst zrn.
* Vlk pln žbrnd zdrhl hrd z mlh Brd skrz vrch Smrk v čtvrť srn Krč.
* Chrt zdrhl z Brd. Vtrhl skrz strž v tvrz srn, v čtvrť Krč. Blb! Prskl, zvrhl smrk, strhl drn, mrskl drn v trs chrp. Zhltl čtvrthrst zrn skrz krk, pln zrn vsrkl hlt z vln. Chrt brkl, mrkl, zmlkl. Zvlhls?

Առանց ձայնավորների սլովակերեն այլ շուտասելուկներ
------------------------------------------------

* Strč štvrťprst skrz hrsť
* Мlč, strč prst skrz štvrťhrsť, chrt.

Ծանոթագրություններ
------------------

1. 1 2  Կաղապար:Cite radio
2. ↑  Wilson, James (2010). *Moravians in Prague: A Sociolinguistic Study of Dialect Contact in the Czech Republic*. ISBN 9783631586945.
3. ↑   Archived March 9, 2013, at the Wayback Machine.
4. ↑  "La Distinction, revue de critique sociale, politique, littéraire, artistique, culturelle et culinaire" (in ֆրանսերեն). La Distinction. Արխիվացված է the original 2012 թ․ մայիսի 29-ին. Retrieved 2015 թ․ սեպտեմբերի 10. `{{cite web}}`: Unknown parameter `|deadurl=` ignored (`|url-status=` suggested) (help)
5. ↑  Francis Tapon (2017 թ․ մայիսի 22). "Czechia Has Won The Czech Republic Name Debate"". *Forbes*.
*Վիքիպեդիայում կան հոդվածներ Ալավերդյան ազգանունով այլ մարդկանց մասին։*

**Ալբերտ Արամի Ալավերդյան**, (սեպտեմբերի 16, 1963 թ․, Փիփ – 1994 թ․ հունվարի 10, Կարախանբեյլի), հայ ազատամարտիկ, Արցախյան ազատամարտի մասնակից։

Կենսագրություն
--------------

1981-1983 թթ․ ծառայել է ԽՍՀՄ ԶՈՒ–ում՝ ծառայությունն անցկացնելով Գերմանիայում։ 1990-1994 թթ․ մասնակցել է Արցախյան ազատամարտին։ Եղել է Հայաստանի անկախության բանակի անդամ, որի լուծարումից հետո Հրազդանի ՀՅԴ կամավորական ջոկատի, այնուհետև Շուշիի առանձնակի գումարտակի կազմում որպես գրոհային մարտկոցի հրամանատար մասնակցել է Երասխ, Վարդենիսի, Նոյեմբերյանի, Շահումյանի, Ասկերանի, Մարտակերտի, Շուշիի, Հադրութի շրջանների ինքնապաշտպանական և ազատագրական մարտերին, Մալիբեկլուի կրակակետերի ճնշման գործողություններին։ Զոհվել է Կարախանբեյլի գյուղի մարտերում։

Ալբերտ Ալավերդյանը հետմահու պարգևատրվել է Արցախի Հանրապետության «Մարտական խաչ» 2–րդ աստիճանի շքանշանով, Արցախի Հանրապետության «Շուշիի ազատագրման համար» մեդալով։ Թաղված է Հայաստանի Հանրապետությունում՝ Հրազդան քաղաքում։

Տես նաև
-------

* Արցախյան ազատամարտ

Ծանոթագրություններ
------------------

1. ↑  «Ղարաբաղյան ազատագրական պատերազմ 1988-1994» հանրագիտարան, էջ 47

Արտաքին հղումներ
----------------

* Խոնարհ Հերոսներ՝ «Ալբերտ Ալավերդյան» - Մաս 1 (ֆիլմ)
* Խոնարհ Հերոսներ՝ «Ալբերտ Ալավերդյան» - Մաս 2 (ֆիլմ)
**Քեյթ Էլիզաբեթ Փայփեր** (**Քեթի Փայփեր**), (անգլ.՝ Kate Elizabeth «Katie» Piper), հոկտեմբերի 12, 1983(1983-10-12) կամ օգոստոսի 25, 1983(1983-08-25), Andover, Հեմփշիր, Հեմփշիր, Միացյալ Թագավորություն), բրիտանացի լրագրող, հեռուստահաղորդավար և մոդել ։

Կենսագրություն
--------------

Փայփերը ծնվել է Հեմփշիր կոմսությունում՝ Անդովերում։ Հայրը եղել է վարսահարդար։ Դպրոցն ավարտելուց հետո կոսմետոլոգ է սովորել։ Հետագայում նա սկսել է մոդելի կարիերան, մասնակցել տարբեր նորաձևության և գովազդային ֆոտոսեսիաների, այդ թվում՝ ազգային թերթերի համար։ Նա նաև սկսել է աշխատել որպես գովազդային մոդել, կատարել է կենդանի միջոցառումներ՝ մարտարվեստի մրցումներում աշխատել ռինգում։

Հարձակում և բռնություն
----------------------

Դենիել Լինչը, որը եղել է մարտարվեստի մարզիկ, նրա հետ ծանոթացել է «Facebook» սոցիալական ցանցի միջոցով ծանոթացել է նրա հետ։ Նրանք առաջին անգամ հանդիպել են այնտեղ, որտեղ աշխատել է Փայփերը։ Վերջինս գոհ է մնացել իրենց հանդիպումից, չիմանալով, որ նախկինում Դենիելը բանտարկվել էր մարդու դեմքին եռացող ջուր լցնելու համար։

Նրանց հարաբերություններից երկու շաբաթ անց՝ 2008 թվականի մարտի 29-ին, ճաշից հետո նրանք հյուրանոցային համար են պատվիրել։ Հյուրանոցի համարում Լինչը ծեծել և բռնաբարել է Փայփերին՝ սպառնալով նրան դանակահարել և կախել։ Միևնույն ժամանակ Լինչը վնասվածքներ է հասցրել Փայփերի ձեռքին։ Փայփերը ստացած վնասվածքների համար բուժվել է, սակայն վախեցել է տեղյակ պահել ոստիկաններին։

Քեյթին բազմաթիվ հեռախոսազանգեր ու ներողություն է ստացել Լինչից։ 2008 թվականի մարտի 31-ին՝ առաջին հարձակումից երկու օր անց, Լինչը համոզել Քեյթին գնալ ինտերնետ սրճարան՝ կարդալու իր ֆեյսբուքյան նամակը։ Ավելի ուշ, Լինչի հանցակիցը՝ Ստեֆան Սիլվեստրը հետևել է Քեյթին և ծծմբական թթու լցրել Քեյթի դեմքին։ Փողոցային տեսախցիկները ֆիքսել են հարձակումը, իսկ Լինչն ու Սիլվեստրը ավելի ուշ ձերբակալվել են։ Փայփերը 40-ից ավելի պլաստիկ վիրահատության է ենթարկվել, սակայն ի վերջո նա մի աչքով կույր է մնացել։

Անձնական կյանք
--------------

2015 թվականի նոյեմբերի 6-ից Քեյթին ամուսնացած է Ռիչարդ Ջեյմս Սաթոնի հետ, որի հետ հանդիպել է չորս տարի՝ մինչև իրենց հարսանիքը։ Զույգն ունի երկու դուստր՝ Բել Էլիզաբեթ Սաթոնը (ծնված 2014 թվականի մարտի 14-ին) և Պենելոպա Դայան Սաթոնը (ծնված 2017 թվականի դեկտեմբերի 10-ին)։

Ծանոթագրություններ
------------------

1. 1 2  Internet Movie Database — 1990.
2. ↑  "Acid attack model Katie Piper gets sight back". BBC. 2012 թ․ փետրվարի 7. Retrieved 2012 թ․ փետրվարի 7.
3. ↑  "My Beautiful Face". BBC. 2009 թ․ հոկտեմբերի 19. Retrieved 2009 թ․ հոկտեմբերի 20.
4. ↑  "Images of Katie Piper working as a 'ring girl'". Katiepiper.co.uk. Արխիվացված է the original 2011 թ․ հոկտեմբերի 12-ին. Retrieved 2011 թ․ օգոստոսի 27.
5. ↑  "I am delighted to tell you that our daughter Belle Elizabeth was born today! Overwhelmed with happiness. We can't wait to get to know her!". Արխիվացված է the original 2014 թ․ մարտի 24-ին. Retrieved 2014 թ․ մարտի 16. `{{cite web}}`: Unknown parameter `|deadlink=` ignored (`|url-status=` suggested) (help)
**SIW**(System Information for Windows), սա օգտագործման մեջ հասարակ և հզոր գործիք է, որը օգտատիրոջը տրամադրում է մանրամասն տեղեկություն համակարգչի սարքային ապահովման, ցանցային տեղեկություն, տեղադրված ծրագրային ապահովման մասին, ինչպես նաև համակարգային հավելումների մասին։

Բնութագիր
---------

### «Սարքավորումներ» կատեգորիա

SIW-ը օգտատիրոջն է տրամադրում մանրամասն տեղեկություն համակարգչի յուրաքանչյուր սարքավորման, այդ թվում մշակիչի, PCI, ցանցային ադտապտերների, մայրական սալիկի, սենսորի, օպտիկական և կոշտ սկավառակների, BIOS, հիշողության, համակարգային սլոթների, հոսանքի, ձայնային սարքերի, ռեսուրսների և այլնի մասին։

### «Ցանց» կատեգորիա

Ծրագիրը ունակ է կատարել ցանցի ընդլայնված որոնում և մանրամասն ցուցադրել տեղեկություն նրա մասին, այդ թվում ազատ պորտերի մասին, ցանցային շրջապատման և այլնի մասին։

### «Ծրագրեր» կատեգորիա

Այս ամենի հետ մեկ տեղ, SIW-ը կատարում է որոնում է էկրանին է ցուցադրում տեղեկությունները՝ տեղադրված ծրագրային ապահովման, սարքերի, օպերացիոն համարակարգի, տեղադրված թարմացումների, ներբեռնված DLL-ների, համակարգային թղթապանակների և ֆայլերի և այլնի մասին։

### Ներառված ծրագրեր

* Գաղտաբառեր որոնող
* Eureka
* SAPI-ի թեստ
* MRU դիտորդ
* MAC-հասցեի փոխարինող
* Արագության թեստավորում
* Պրոցեսսների և հիշողության բեռնում
* IE URL շպիոն
* Մոնիտորի թեստ
* Համակարգչի հեռակա վերաբեռնում
* Ցանցի տարիֆ
* DMI-ի անալիզ
* և շատ այլ հավելումներ։

### Տվյալների արտահանում

Բացի տվյալների դիտումից ծրագիրը ունակ է պահպանել ստացված տեղեկությունը html, xml (shareware), csv (shareware) և txt (shareware) ֆորմատներով կամ տպել։

Տես նաև
-------

* Speccy

Արտաքին հղումներ
----------------

* "Դիագնոստիկա․ System Information for Windows (SIW) 2010-03-10". iXBT. 2010 թ․ մարտի 11. Արխիվացված է the original 2016 թ․ մարտի 4-ին. Retrieved 2010 թ․ օգոստոսի 8.
* Սերգեյ և Մարինա Բանդորենկո (2010 թ․ հուլիսի 20). "SIW (System Information for Windows) 2010 build 0714: ԱՀ-ի դիագնոստիկա և անալիզ". 3DNews. Retrieved 2010 թ․ օգոստոսի 8.(չաշխատող հղում)
* SIW-ի պաշտոնական կայք
Քարհենջի ցուցանակը
**Քարհենջ** (անգլ.՝ Carhenge, *car* - ավտոմեքենա, + *henge*), Սթոունհենջի պատճենը, որը գտնվում է ԱՄՆ-ի Նեբրասկա նահանգում։ Բնօրինակից տարբերվում է նրանով, որ պատրաստված է ոչ թե մեգալիթյան քարերից, այլ մոխրագույն ներկված ամերիկյան հին մեքենաներից։ Քարհենջը կառուցել է Ջիմ Ռեյնդերսը՝ 1987 թվականի արևադարձի կապակցությամբ։

Cars partially buried, placed vertically in field on flat plain Քարհենջ․ տեսարան հյուսիս-արևմուտքից

Կառուցվածք
----------

Քարհենջը կառուցված է 38 ավտոմեքենաներից, որոնք դասավորված են մոտ 29 մետր տրամագիծ ունեցող շրջանագծով։ Որոշ մեքենաներ խրված են գետնի մեջ մոտ մեկուկես մետր խորության վրա, մյուսները դրանց եռակցված են վերևից՝ կամար կազմելու համար։ Դիզայնի կրունկաքարը 1962 թվականի կադիլակ է։ Հարկ է նշել, որ Քարհենջը կրկնօրինակում է այսօրվա բավականին վնասված Սթոունհենջը, և ոչ թե մ.թ.ա. III հազարամյակի կեսերի նրա բնօրինակը։ Բացի բուն Քարհենջից, շուտով նրա շուրջը սկսեցին հայտնվել ավտոմեքենաներից պատրաստված այլ քանդակներ։ Ավելի ուշ, երբ նրանց թիվն ավելացել է, այդ վայրը հայտնի է դարձել որպես Ավտոմոբիլային արվեստի արգելավայր։

Քարհենջը նկարահանել են ֆիլմերում, երաժշտական և գովազդային հոլովակներում։ Նրա մասին է պատմում 2005 թվականի «Քարհենջ․ հանճա՞ր, թե՞ աղբ» ֆիլմը, այն հիշատակվում է 2007 թվականի «1000 վայրեր, որոնք պետք է տեսնել ԱՄՆ-ում և Կանադայում նախքան մեռնելը» ճանապարհորդությունների գրքում։

2017 թվականի օգոստոսի 21-ի Արեգակի լրիվ խավարման ուղին ներառում էր Քարհենջը։ Մոտ 4000 մարդ, ներառյալ Նեբրասկայի նահանգապետ Փիթ Ռիկեթսին, դիտել են խավարումը այս վայրից։ Ռեյնդերսը հայտարարել է, որ Քարհենջի ստեղծման ժամանակ նա տեղյակ չի եղել այդ խավարման մասին, որը տեղի էր ունենալու 30 տարի անց։

Ծանոթագրություններ
------------------

1. ↑  "Archaeoastronomy at Stonehenge". *arthistoryresources.net*. Retrieved 2023 թ․ մարտի 9.
2. 1 2  "History". *web.archive.org*. 2009 թ․ հունվարի 25. Արխիվացված է the original 2009 թ․ հունվարի 25-ին. Retrieved 2023 թ․ մարտի 9.
3. ↑  "TinyFist Films". Արխիվացված է the original 2008 թ․ դեկտեմբերի 9-ին. Retrieved 2021 թ․ օգոստոսի 25.
4. ↑  "1,000 Places to See Before You Die". *web.archive.org*. 2007 թ․ հունվարի 15. Արխիվացված է the original 2007 թ․ հունվարի 15-ին. Retrieved 2023 թ․ մարտի 9.
5. ↑  «As Eclipse Madness Sweeps U.S. A Stonehenge Made Of Cars Prepares», *Morning Edition* (NPR), August 10, 2017, վերցված է August 10, 2017
6. ↑  Hendee, David. "Gasps, cheers and tears as eclipse wows viewers at Carhenge". *Omaha World-Herald*. August 22, 2017. Retrieved November 6, 2017.
7. ↑  Pluhacek, Zach. "Carhenge creator watches once-in-lifetime event near one-of-a-kind creation". *Lincoln Journal Star* August 21, 2017. Retrieved November 6, 2017.

Արտաքին հղումներ
----------------

* Պաշտոնական կայք (անգլերեն)
* "Ատոմային դարաշրջանի Սթոունհենջներ են դարձել ավտոմեքենաները և սառնարանները". MEMBRANA. 2008 թ․ ապրիլի 24. Արխիվացված է the original 2012 թ․ հունվարի 20-ին. Retrieved 2009 թ․ հոկտեմբերի 7.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: sh2006006354 |

 |
**Քարեջի** , կղզի Լադոգա լճի հարավարևմտյան մասում, պատկանում է Լենինգրադի մարզի Կիրովսկի շրջանին։ Կղզու երկարությունը 1,8 կմ է. լայնությունը՝ 250 մ։

Այն գտնվում է Կաբոնա գետի ակունքից 12,4 կմ հյուսիս-արևմուտք։ Կղզու արևելյան մասը ցածրադիր է, ավազոտ, խոտածածկ։ Կղզու արևմտյան հատվածն ավելի բարձր է։ Կղզուց դեպի արևելք կա եղեգնուտի գոտի, որի մեջ կան շատ փոքր ցածրադիր ավազոտ կղզիներ։

Լիտիգ հրվանդանից մինչև Քարեջի կղզի ձգվում է ստորջրյա ցամաքալեզվակ՝ 0,1 - 0,8 մ խորությամբ։

1941 թվականին Լադոգա լճում ջրի մակարդակը իջավ, ինչի հետևանքով ցամաքալեզվակը դուրս մնաց և որով շրջափակման ժամանակ բեռներ էին փոխադրում Լենինգրադ։

1944 թվականի նավարկությամբ Լադոգայի վրա դեսանտային գործողություններ սկսվեցին՝ Լենինգրադի մարզը գերմանական և ֆիննական զորքերի մնացորդներից ազատագրելու համար։ Դեսանտայինները այցելել են նաև Քարեջի կղզի։

Կղզու արևմտյան հատվածում Քարեջի փարոսն է։ Փարոսն ունի ձայնաազդանշանային համակարգ։

Հյուսիսային մասում կա մետաղական բաք, հավանաբար վառելիքի համար, երկաթուղային ցիստեռի չափ։

Ծանոթագրություններ
------------------

1. ↑  GEOnet Names Server — 2018.
2. 1 2  "ЛАДОЖСКОЕ ОЗЕРО (НАВИГАЦИОННО-ГЕОГРАФИЧЕСКИЙ ОЧЕРК)" (PDF). Արխիվացված է the original (PDF) 2014 թ․ օգոստոսի 26-ին. Retrieved 2020 թ․ նոյեմբերի 30.
3. ↑  Маленькая Атлантида на Ладоге или исчезнувшая Кареджская коса
Քարե քաղաք Կուկլիցա
«Հարս ու փեսա»
Քարե սյուներ
**Քարե քաղաք Կուկլիցա** կամ **Տիկնիկների հովիտ** — յուրատիպ բնական լանդշաֆտ, որն իր մեջ է ընդգրկում 120-ից ավելի բնական ծագման քարե սյուներ Մակեդոնիայի հյուսիսում Կրատովո համայնքի Կուկլիցա գյուղում։

Քարե քաղաքն ընկած է Կրատովոյից 8 կմ դեպի հյուսիս-արևմուտք, Կրիվա գետի ափի հովտում։ Քարե ֆիգուրաներով շրջանը գտնվում է ծովի մակարդակից 415-420 մետր բարձրության վրա, տարածվում է մոտ 0,3 կմ²։ Ֆիգուրաները, որոնք հիշեցնում են մարդիկ կամ տիկնիկներ (որտեղից՝«Տիկնիկների հովիտ» անվանումը) ունեն տարբեր մեծություններ, տարբերվում են բարձրությամբ և տեսքով։ Ամենանշանավորները համարվում են երկու իրար կողքի կանգնած խոշոր ֆիգուրաները՝ անվանված ժողովրդի կողմից «Հարս ու փեսա»։

Գոյություն ունեն այդ հողերում քարե սյուների հայտնվելը բացատրող մի քանի լեգենդ։ Նրանցից ավելի հայտնի է տղամարդու մասին լեգենդը, որը չէր կարողանում ընտրել երկու կանանցից մեկին, ում հետ կամուսնանար։ Եվ արդյունքում որոշում է ամուսնանալ միանգամից երկուսի հետ՝ նշանակելով երկու պսակադրությունը մեկ օրում։ Արդյունքում հարսնացուներից մեկը գնում է դիտելու մյուս հարսանիքը և բռնում ամուսնուն ուրիշ հարսնացուի հետ։ Բարկացած կինը անիծում է երկուսին էլ, և հարսանիքի բոլոր մասնակիցները դառնում են քարեր։ Ըստ մյուս լեգենդի՝ ինչ-որ ժամանակ այդ հողերը անապատային են եղել, և երբ պատերազմի ժամանակ անցել են զորքեր, օդի սաստիկ անբարենպաստ ջերմաստիճանից վերածվել են քարերի։ Ըստ տեղացիների խոսքերի՝ ամեն 5-6 տարին մեկ հովտում առաջանում են նոր քարեր։

Անցկացված գիտական հետազոտությունները բացատրում են քարե սյուների գոյացման պատճառը, դրանք առաջանում են վերջին 100 հազար տարիների Գոլոցեն դարաշրջանի կոռոզիոն պրոցեսներով։ Նրանց գոյացման հիմնական գործոնը այստեղի հրաբխային հանքաշերտերի քամահարումն է։ Դա հնարավոր է դարձել նրանով, որ մոտ 30 մլն տարի առաջ հիմքի փափուկ հրաբխային տուֆը վերևից ծածկվել է ամբողջական ամուր անդեզիտներով և իգնիմբրիտներով։ Ամբողջ Բալկաններում կան չորս տեղանքներ նման այս բնական անոմալիաներին, որոնցից երեքը ընկած են Մակեդոնիայի տարածքում և մեկը Սերբիայում՝ կոչված Սատանի քաղաք։

Պատկերասրահ
-----------

* 
* 
* 
*

Հղումներ
--------

|  |  |
| --- | --- |
|  | Քարե քաղաք Կուկլիցա Վիքիպահեստում |

* За земјените пирамиди во Куклица (մակեդ.)
* Епизода од серијалот „Истражи ја Македонија" посветена на Куклица (մակեդ.)

Ծանոթագրություններ
------------------

1. ↑  "Exploring Macedonia". Արխիվացված է the original 2011 թ․ մայիսի 26-ին. Retrieved 2016 թ․ ապրիլի 22. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Macedonia Holidays and Tours
3. ↑  kuklica.50webs.com
SOCCKET-ի գնդակը կարող է ապահովել լեդ լամպի երեքժամյա աշխատանքը՝ 10-15 րոպե ֆուտբոլային խաղից հետո
**SOCCKET**, ֆուտբոլային գնդակ, ստեղծել է «*Uncharted Play*» ընկերությունը, որը կարող է էլեկտրաէներգիա ստեղծել։ Առաջին հերթին նման գնդակը ստեղծվել է երրորդ աշխարհի երկրների բնակիչների խնդիրների լուծման համար, որոնց բնակարաններում էլեկտրականության բացակայության պատճառով օգտագործվել են վտանգավոր կերոսինային լամպեր։

Պատմություն
-----------

Գնդակի դիզայնը արտոնագրվել է Հարվարդի համալսարանի չորս ուսանողների կողմից։ Ավելի ուշ նրանք հիմնադրել են «Uncharted Play» ընկերությունը, որի առաջնային արտադրանքն է դարձել SOCCKET-ը։ 2010 թվականի սկզբին գնդակի նախատիպն առաջին անգամ ցուցադրվել է ԶԼՄ-ներին։

«SOCCKET» անվանումը ածանցված է անգլերեն «soccer» (անգլ. թարգմանաբար՝ «Ֆուտբոլ») և «socket» (անգլ. թարգմանաբար՝ «վարդակ, միակցիչ») բառերից։

Աշխատանքի սկզբունք
------------------

SOCCKET գնդակի ներսում տեղադրված էներգիայի արտադրության և պահպանման սարք՝ լիթիում-իոնային մարտկոց, որը հարվածի կինետիկ էներգիան դարձնում է էլեկտրական։ Գնդակը արտադրում է 6 վատտ լարում, որը բավական է՝ միացնելու ստանդարտ լեդ լամպ, լիցքավորել բջջային հեռախոսը, միացնել կենցաղային օդորակիչ կամ ջրի մանրէազերծիչ։ SOCCKET գնդակը կշռում է այնքան, որքան սովորական գնդակը, այն անջրանցիկ է, իսկ նրա ներքին մեխանիզմն ունի լրացուցիչ պաշտպանություն։

Ծանոթագրություններ
------------------

1. ↑  Kyle VanHemert (2010 թ․ հունիսի 12). "A Soccer Ball To Light Up Developing Nations". *Gizmodo* (in անգլերեն). Retrieved 2018 թ․ սեպտեմբերի 2.
2. ↑  Mark Trainer (2010 թ․ հոկտեմբերի 7). "Soccer ball by day, reading light by night". *ShareAmerica* (in անգլերեն). Retrieved 2018 թ․ սեպտեմբերի 2.
3. ↑  "SOCCKET: футбольный мяч, который вырабатывает энергию". *Guru.ua*. Retrieved 2018 թ․ սեպտեմբերի 2.
4. ↑  "SOCCKET — футбольный мяч, генерирующий электроэнергию". 2013 թ․ մայիսի 9. Արխիվացված է the original 2018 թ․ սեպտեմբերի 2-ին. Retrieved 2018 թ․ սեպտեմբերի 2.

Արտաքին հղումներ
----------------

* «Uncharted Play» ընկերության պաշտոնական կայքը Archived 2021-06-11 at the Wayback Machine.
**Օպտիկական ուժ**, օպտիկական մեծություն, որը բնութագրում է ասիմետրիկ ոսպնյակներում և այդ ոսպնյակներից պատրաստված կենտրոնացված օպտիկական համակարգերում բեկման ունակությունը։ Չափվում է դիօպտրիաներով՝ (դ) կամ (դպտր), 1 դ = 1 մ−1 ։ Դիօպտրիան չի մտնում Միավորների միջազգային համակարգի միավորների մեջ և հանդիսանում է ոչ համակարգային միավոր։

Ոսպնյակի կիզակետ
----------------

Ոսպնյակի կիզակետն այն կետն է, որտեղ հատվում են գլխավոր օպտիկական առանցքին զուգահեռ ընկնող և ոսպնյակով բեկված ճառագայթները, կամ նրանց շարունակությունները։ 
Ոսպնյակի օպտիկական ուժը հակադարձ համեմատական է նրա կիզակետային հեռավորությանը.

{\displaystyle \ D={\frac {n\_{0}}{f}},}
որտեղ

{\displaystyle f}-ը ոսպնյակի կիզակետային հեռավորությունն է,

{\displaystyle n\_{0}\!}-ը՝ տվյալ միջավայրի բեկման ցուցիչը։

Հավաքող ոսպնյակի օպտիկական ուժը դրական մեծություն է՝ {\displaystyle D>0}, քանի որ {\displaystyle F>0}, իսկ ցրող ոսպնյակինը՝ բացասական՝{\displaystyle D<0}։

Կիզակետային հեռավորություն
--------------------------

Ոսպնյակի կիզակետային հեռավորությունը ոսպնյակի գլխավոր օպտիկական կենտրոնից մինչև գլխավոր կիզակետ եղած հեռավությունն է։ Ի տարբերություն կիզակետային հեռավորության, որը հիմնականում որոշում է պատկերի չափերը, օպտիկական ուժը որոշում է փնջերի հատումը, որը հակադարձ համեմատական է կիզակետային հեռավորությանը։ Օպտիկական ուժը չափվում է դիօպտրիաներով։
{\displaystyle D\_{1}} և {\displaystyle D\_{2}} օպտիկական ուժեր ունեցող ոսպնյակներից կազմված համակարգի օպտիկական ուժը որոշվում է հետևյալ բանաձևով՝

{\displaystyle D=D\_{1}+D\_{2}-dD\_{1}D\_{2},}

որտեղ {\displaystyle d}-ն առաջին ոսպնյակի ետին գլխավոր հարթության և երկրորդ ոսպնյակի առաջնային գլխավոր հարթությունների միջև եղած հեռավորությունն է։ Բարակ ոսպնյակների դեպքում {\displaystyle d} համընկնում է ոսպնյակների միջև եղած հեռավորության հետ։
Սովորաբար օպտիկական ուժը օգտագործվում է ակնաբուժության մեջ կիրառվող ոսպնյակների դասակարգման ժամանակ, ակնոցների նշանակման դեպքում։
Ոսպնյակի օպտիկական ուժը որոշելու համար այն չափում են դիոմետր կոչվող օպտիկական սարքերով, որոնք հնարավորություն են տալիս չափումներ կատարել նաև աստիգմատիկ և կոնտակտային ոսպնյակների դեպքում։

Ծանոթագրություններ
------------------

1. 1 2  Положение о единицах величин, допускаемых к применению в Российской Федерации. Archived 2013-11-02 at the Wayback Machine. Утверждено Постановлением Правительства РФ от 31 октября 2009 г. N 879
2. ↑  Greivenkamp, John E. (2004). *Field Guide to Geometrical Optics*. SPIE Field Guides vol. **FG01**. SPIE. p. 7. ISBN 0-8194-5294-7.
3. ↑  "ГОСТ Р 50606-93. Оптика и оптические приборы. Диоптриметры" (PDF). Արխիվացված է the original (PDF) 2013 թ․ հուլիսի 31-ին. Retrieved 2015 թ․ հուլիսի 9. `{{cite web}}`: Unknown parameter `|dead-url=` ignored (`|url-status=` suggested) (help)
**Քահանան Կադիսից** (իսպ.՝ Sacerdote de Cádiz), Կադիս քաղաքից հայտնաբերված քահանայի բրոնզե և ոսկե ֆիգուր։

Նկարագրություն
--------------

«Քահանան Կադիսից» տղամարդու բրոնզե և ոսկե ֆիգուրը հայտնաբերվել է 1928 թվականին Կադիս քաղաքում (Անդալուսիա, Իսպանիա)։ Այժմ գտնվում է Մադրիդի ազգային հնագիտական թանգարանում։ Թվագրվում է մ. թ. ա. 8-րդ դար։ Ֆիգուրը ներկայացնում է Պտահ աստծուն կամ Մելկատ տաճարի քահանային։ Ըստ վերջին ուսումնասիրությունների՝ ֆիգուրը կարող է լինել այն արձանախմբի ֆիգուրներից, որոնք ներկայացնում են ոչ-եգիպտացի աստվածներին, հավանաբար այն աստվածներին, ովքեր պահպանել են առևտուրը Միջագետքում։ Ֆիգուրի կեցվածքը, հագուստը, ինչպես նաև ձեռքերում պահված իրերը, դեմքի ոսկե երիզը բացահայտում են նրա աստվածային լինելը։

Նմանատիպ ֆիգուրներ տարածված են եղել Եգիպտոսում մ. թ. ա. 2-րդ դարում։ Երկաթի դարում դրանք ստեղծվում էին Փյունիկիայում և ավելի ուշ տարածում գտան Միջագետքում։

### Չափերը

Քանդակն ունի 12.9 սմ բարձրություն, 3.9 սմ լայնություն։

Հայտնաբերում
------------

Ֆիգուրը հայտնաբերվել է 1928 թվականին Կադիսում Telefónica շինության հիմնադրման ժամանակ։ Հայտնաբերողներն այն հանձնել են ճարտարապետ Ֆրանցիսկո Էռնանդես Ռուբիոյին։ Այնուհետև այն համալրել է Մադրիդի ազգային հնագիտական թանգարանի հավաքածուն։

Գրականություն
-------------

* Edward Lipinski (Ed.), Dictionnaire de la civilisation phénicienne et punique, Brepols, Turnhout 1992, XXII + 502 p. 14 pl.
* (es) Asunción Martín: Sacerdote de Cádiz, M.A.N. 2008.

Ծանոթագրություններ
------------------

1. ↑  "The Priest of Cadiz". Արխիվացված է the original 2015 թ․ դեկտեմբերի 22-ին. Retrieved 2015 թ․ դեկտեմբերի 18.
2. ↑  García Algarra, Javier (2012) "De Gran Vía al Distrito C. El patrimonio arquitectónico de Telefónica". Tesis doctoral, Dpto. Historia del Arte, UNED, 2012, p. 364.
3. ↑  Edward Lipinski, *Dictionnaire de la civilisation phénicienne et punique*, p.181
4. ↑  Edward Lipinski, *Dictionnaire de la civilisation phénicienne et punique*, p.182